-Անցած տարվա հաջողությունը մեզ ոգևորեց: Եվ ինչպես ծանրամարտիկը հաջողությամբ ձողը բարձրացնում է և հետո պատվիրում ավելի ծանր կշիռ, նույնն էլ մեզ մոտ եղավ: Այս տարվա ՙկշիռը՚ մեծացրինք` սիմպոզիումը դարձրինք միջազգային: Նույնիսկ կտավների չափերը մեծացրինք: Եվ եթե անցած տարի Հայաստանից և Արցախից 12 նկարիչներ մասնակցեցին սիմպոզիումին, այսօր ունենք հինգ մասնակից արտերկրից` Ռուսաստանի Դաշնությունից: Դա ավելի ոգևորիչ հանգամանք դարձավ հենց նկարիչների համար, հատկապես ռուս նկարիչների: Հայաստանը ծանոթ երկիր է, իսկ Արցախը` անծանոթ: Վստահ եմ, որ նրանք կլինեն այն դեսպանները, որոնք հետագայում Արցախի մասին իրենց երկրում կարող են շատ բան անել` փոխել վերաբերմունքը մեր երկրի հանդեպ: